عین جالوت دؤیوشو

عین جالوت دؤیوشو — ۳ سپتامبر ۱۲۶۰-جی ایلده مملۆک‌لر اوْردوسو ایله ائلخانلار آراسیندا٬ فلسطینده جلیل بؤلگه‌سی‌نین عین جالوت دئییلن یئرینده آپاریلان دؤیوش.

 دؤیوشدن اؤنجه 
۱۰ فوریه ۱۲۵۸[۴]-ده باغداد شهرینی آلیب خلیفه المستعصم باللهی اؤلدورن هۆلاکۇ خانین باشچی‌لیغینداکی موْغول اوْردولاری٬ سوریهیه ایلَری‌له‌میشدیلر. هۆلاکۇدان آلدیغی تهدیدلر دوْلو مساژدان سوْنرا ایّوبی سۇلطانی ناصر یوسف٬ مملۆک‌لردن عاجیل کؤمک دیله‌میشدی. ۱۲ نوْوامبر ۱۲۵۹ گۆنو مملۆک تۆرکلری آراسیندا آپاریلان قۇرولتای‌دا٬ یاشی‌نین کیچیک اوْلماسینا گؤره سۇلطان منصور علی تختدن ائندیریله‌رک یئرینه سیف‌الدین قوْتاز چیخاریلمیشدی.

 دؤیوش 
دؤیوشدن درحال اؤنجه میصرده سۇلطان اعلان ائدیلن سیف‌الدین قوْتاز٬ باشچی‌لیغینداکی ۲۰٫۰۰۰ نفرلیک بیر اوْدویلا٬ هۆلاکۇنون ان سئچکین باشچیلاریندان کیت بۇغا نوْیان باشچیلیغینداکی ائرمنی و گۆرجولرله داها گۆجلنمیش موْغول اوْردوسونو فلسطینده قارشیلادی. ایکی اوْردو ۳ اوکتوبر ۱۲۶۰-دا٬ عین جالوت دئییلن یئرده قارشیلاشدی. مملۆکلر بؤلگه‌نی یاخشی تانیدیقلاری اۆچون بۇ دؤیوشده تۆرکلرین و موْغوللارین چوْخ ایشلتدیگی هیلال تاکتیگینی ایشلتمیشدیر. ایکی باشدا بایبارس باشچیلیغینداکی کیچیک بیر بیرلیک موْغوللار اۆزرینه آنی بیر هۆجۇم دۆزنله‌ییب آردیندان یئنه عئنی سۆرعتله گئری چکیلمه‌یه باشلامیشدیر. کیت بۇغانین امری ایله مملۆکلری قوْوالایاراق داغلیق وادی‌یه گیرن موغول آتلی‌لاری٬ گیزلیجه آرخادان چئویرن قوْتاز باشچیلیغینداکی آتلی اوْخچولار و پاتلاییجی بوْمبا آتان پیادالار٬ موْغوللارا آغیر ایتکی‌لر وئرمیشدیر. داها سوْنرا ساختا قاچیشی بۇراخان بایبارس٬ عسگرلرینی توْپلایاراق موْغوللارا هۆجۇم ائدیب موْغول اوْردوسونون هامی‌سینی قیرمیشدیر. بۇ دؤیوشده کیت بوغا نوْیان دا اؤلدورولموشدور.

 نتیجه 
موغوللار بۇ ساواشدان سوْنرا میصره اصلا گیره بیلمه‌دیکلری کیمی٬ بۇ مغلوبیت تاریخین دؤنوم نؤقطه‌لریندن بیری و موغوللارین سوْنونون باشلانغیچی اوْلموشدور. موغوللارین غربه ساری ایره‌لی‌له‌ییشی دۇردو. آنادوْلوداکی موغول بوْیلاری سۆرعتله ایسلاما تابع اوْلدو.

 قایناقلار 


بؤلمه:تورک تاریخی
بؤلمه:موغول تاریخی
بؤلمه:میصر مملوک سولطانلیغی
بؤلمه:ایسلام تاریخی
بؤلمه:مملوک سولطانلیغینین دؤیوشولری
بؤلمه:گورجیستان شاهلیغینین دؤیوشولری
بؤلمه:کیلیکی ائرمنی چارلیغینین ساواش‌لاری